Toe die Prins van Wallis in 1925 na Suid-Afrika gekom het, was Potchefstroom een van die plekke waar hy aangedoen het. Hy is in Potchefstroom verwag op 22 Junie, maar die Herald begin reeds in Februarie verslag doen oor sy verwagte besoek.
Daar is van vroeg af berig oor die stadsraad se planne vir sy besoek, of die winkels oop of toe moet wees tydens sy besoek en die £100 wat opsy gesit is vir die besoek.
Nadat hy in April in Suid-Afrika geland het, is daar weekliks verslag gedoen oor die vordering van die toer. In Kaapstad het iemand ’n lewendige haas aan hom geskenk as troeteldier. Sy hand het so opgeswel van die handskud dat hy later met sy linkerhand moes groet!
Die Herald van 19 Junie 1925 was ’n spesiale herdenkingsuitgawe met die oog op die Prins van Wallis se besoek van 22 Junie.
Die Prins het om 10:30 op die stasie arriveer, waar hy deur hoogwaardigheidsbekleërs verwelkom is. Daarna is hy na die gholfbaan geneem waar hy tee gedrink het uit koppies wat deur mevrou Goetz geleen is. Hy het die proefplaas besoek, waar hy ’n eikeboom geplant het. Hy het ook die graf van president MW Pretorius besoek, waarna hy deur die park terug is na die stasie.
Die Polisie se Kinderbeskermingseenheid (KBE) het gereageer op ’n oproep van ’n ma wat gesê het sy vermoed haar seun is by dié huis en dat hulle hom daar moet gaan verwyder.
’n Nagraadse student van die PU wat haar honneursstudie in Rekreasiekunde gedoen het oor sekstoerisme het gesê die halfnaak prostitute in die omstrede Reitzstraat-bordeel dra van die uitlokkendste klere wat sy tydens haar navorsing teëgekom het. Sy het dié bordeel besoek om vraelyste te versprei vir haar studie.